Kõrghariduse andmine kolib üha enam veebi
#000005
Kasvav e-õppe kursuste arv on Tartu Ülikoolis loonud uue idee õppekavade arendamiseks - tulevikus võiks traditsioonilist loengut asendada iseseisev veebipõhine õppimine, reaalses elus kohtuvad osapooled ainult diskussioonide pidamiseks.
#000006
Jaanuari seisuga oli e-õppe kursusi Tartu Ülikoolis ligi 3050. Seda on kordades rohkem kui kümme aastat tagasi, mil veebipõhiste kursuste arv jäi 400 lähedale, vahendasid ERR-i raadiouudised.
#000007
Kõikidest ainekavadest moodustasid veebipõhise või osaliselt veebipõhise tunnusega ainekavad ühe neljandiku. Kontseptsiooni järgi võiks tulevikus õppekava muutuda veebiõppe põhiseks.
#000008
Tartu Ülikooli õppeprorektori Mart Noorma sõnul rakendavad välisülikoolid üha rohkem veebipõhist õpetamist, mis parandab hariduse kvaliteeti ning valmistab tudengeid paremini ette elukestvaks õppeks.
#000009
Haridustehnoloog Marju Piir toob tugevusena välja e-õppe paindlikkuse: tudeng õpib siis, kui talle sobib; Õppejõududel on aga parem ülevaade õpilaste tegemisest.
#000010
Elukestva õppe keskuse juhendaja Tiia Ristolaineni sõnul on veebipõhisel õppimisel palju plusse, kuid puudus on näiteks tudengi väiksem motiveeritus õppetöös osaleda.
#000011
"See nõuab ikkagi mõnikord iseenda ületamist, mida näeme ka siis, kui suure hurraaga registreeritakse õppima suurel hulgal, kuid tegelikult lõpuni nendest kõik ei jõua," sõnas ta. Lisaks võib e-õppe miinuseks pidada seda, et kõigile tudengitele ei pruugi sobida kirjalik suhtlemine ning et kõiki probleeme ei saa lahendada üle veebi - näost näkku kohtumisel oleks probleemide selgitamine lihtsam ja kiirem.
#000012
Mart Noorma sõnul on võimalike ohtudega arvestatud. Diskussioone sisaldavaid seminare ei saa ka kümne aasta pärast e-õppega asendada ja tudengi motiveerimiseks tuleb veebipõhise kursuse korraldus ja hindamiskriteeriumid selgelt ja korralikult paika panna.
#000013
Mart Loog miljonigrandist: riskid on suured, aga lootma peab
#000016
Video: konverents "Eesti noorteadlased välismaal"
#000021
Teadlased: eesti kirjandus elab hästi, aga rahastamine valmistab muret
#000026
Digivahendi kasulikkus õppetöös sõltub enim selle kasutajast
#000027
Tehisintellektil põhinevat töötajaskonda kimbutab inimeste keskpärasus
#000028
Miks võrdleb lugupeetud professor riigi käitumist mittehoolsa põrsa omaga?
#000029
Värske doktor: nõudlus doktorikraadiga spetsialistide järele on Eestis madal
#000032
Eesti noorteadlane välismaal: kas, kus ja miks või milline teadlaskarjäär valida välismaal või Eestis?
#000034